રાજકોટ-સૌરાષ્ટ્રમાં ગરમીનું પ્રમાણ આજે ગઇકાલ કરતાં પણ થોડું વધ્યું હતું અને માર્ગો પર લૂ ફુંકાતી રહી હતી.હજુ બે દિવસ સુધી ગરમી યથાવત રહેવાની સંભાવના વચ્ચે આજે કંડલા(એરપોર્ટ) અને સુરેન્દ્રનગર ૪૫ ડિગ્રી સેલ્સિયસ તાપમાન સાથે રાજયભરમાં સૌથી હોટ રહ્યા હતા. નલિયામાં મહત્તમ તાપમાન ૪૪.૨, ભૂજમાં ૪૪ તથા રાજકોટમાં ૪3.૬ ડિગ્રી સે. નોંધાયું હતું. રાજકોટમાં બપોર આખી કાળઝાળ તાપની અસરે માર્ગો પર ચહલપહલ સીમિત બની રહી હતી. આજે 3૯ ડિગ્રીએ જામનગર પણ અગનગોળા જેવું બની રહ્યું હતું. અમરેલી ૪૨.૮ તથા ભાવનગર ૪૧.૭ ડિગ્રી તાપમાને ધોમ ધખ્યા હતા.